CELEX: 32019R1125
Language: hu
Date: 2019-06-05 00:00:00
Title: A Bizottság (EU) 2019/1125 végrehajtási rendelete (2019. június 5.) a metionin-szulfát cinkkelátjának valamennyi állatfaj takarmány-adalékanyagaként való engedélyezéséről (EGT-vonatkozású szöveg.)

2.7.2019   
               
               
                  HU
               
               
                  Az Európai Unió Hivatalos Lapja
               
               
                  L 177/77
               
            
         A BIZOTTSÁG (EU) 2019/1125 VÉGREHAJTÁSI RENDELETE
         (2019. június 5.)
         a metionin-szulfát cinkkelátjának valamennyi állatfaj takarmány-adalékanyagaként való engedélyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:
         
                     (1)
                  
                  
                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról.
                  
               
                     (2)
                  
                  
                     Az 1831/2003/EK rendelet 7. cikkének megfelelően kérelmet nyújtottak be a metionin-szulfát cinkkelátjának engedélyezésére. A kérelemhez csatolták az említett rendelet 7. cikkének (3) bekezdésében előírt adatokat és dokumentumokat.
                  
               
                     (3)
                  
                  
                     A kérelem a metionin-szulfát „tápértékkel rendelkező adalékanyagok” adalékanyag-kategóriába sorolandó cinkkelátja valamennyi állatfaj takarmány-adalékanyagaként való engedélyezésére vonatkozik.
                  
               
                     (4)
                  
                  
                     Az Európai Élelmiszerbiztonsági Hatóság (a továbbiakban: Hatóság) 2017. május 18-i (2) és 2018. október 4-i (3) véleményében megállapította, hogy a javasolt használati feltételek mellett a metionin-szulfát cinkkelátja nincs káros hatással sem az állati egészségre, sem a fogyasztói biztonságra. Azt is megállapította továbbá, hogy az adalékanyag potenciális bőrszenzibilizálónak, valamint szem- és bőrirritáló anyagnak tekintendő, és belélegzésekor kockázatot jelent a felhasználók számára. A Bizottság ezért úgy véli, hogy megfelelő védintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében. A Hatóság továbbá arra a következtetésre jutott, hogy az adalékanyag a cink más vegyületeihez képest nem jelent további környezeti kockázatot, és valamennyi állatfaj tekintetében hatékony cinkforrást jelent. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.
                  
               
                     (5)
                  
                  
                     Az említett adalékanyag értékelése azt mutatja, hogy az 1831/2003/EK rendelet 5. cikkében előírt engedélyezési feltételek az adalékanyag felhasználóira vonatkozó megfelelő védintézkedések mellett teljesülnek. Ennek megfelelően a szóban forgó adalékanyag használatát az e rendelet mellékletében meghatározottak szerint engedélyezni kell.
                  
               
                     (6)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            A mellékletben meghatározott, a „tápértékkel rendelkező adalékanyagok” adalékanyag-kategóriába és a „nyomelemek vegyületei” funkcionális csoportba tartozó anyag takarmány-adalékanyagként történő felhasználása a mellékletben meghatározott feltételek mellett engedélyezett.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. június 5-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 268., 2003.10.18., 29. o.
         
         
            (2)  EFSA Journal 2017;15(6):4859.
         
            (3)  EFSA Journal 2018;16(10):5463.
      
      
         
            MELLÉKLET
            
                        Az adalékanyag azonosító száma
                     
                     
                        Az engedély jogosultjának neve
                     
                     
                        Adalékanyag
                     
                     
                        Összetétel, kémiai képlet, leírás, analitikai módszer
                     
                     
                        Állatfaj vagy -kategória
                     
                     
                        Maximális életkor
                     
                     
                        Legkisebb tartalom
                     
                     
                        Legnagyobb tartalom
                     
                     
                        Egyéb rendelkezések
                     
                     
                        Az engedély lejárta
                     
                  
                        Az elem (Zn) tartalma (mg/kg) a 12 %-os nedvességtartalmú teljes értékű takarmányban
                     
                  
                        
                           Kategória: tápértékkel rendelkező adalékanyagok. Funkcionális csoport: nyomelemek vegyületei
                        
                     
                  
                        3b614
                     
                     
                        —
                     
                     
                        A metionin-szulfát cinkkelátja
                     
                     
                        
                           Az adalékanyag összetétele:
                        
                        A metionin-szulfát cinkkelátja, por formájában, 2–15 %-os cinktartalommal.
                        
                           A hatóanyag jellemzése
                        
                        Cink, 2-amino-4-(metilszulfanil)-butánsav, szulfát; 1:1 mólarányban metioninnal kelátolt cink.
                        
                                     
                                 
                                 
                                    Kémiai képlet: C5H11NO6S2Zn
                                 
                              
                                     
                                 
                                 
                                    CAS-szám: 56329-42-1
                                 
                              
                           Analitikai módszerek
                            (1):
                        A takarmány-adalékanyag és az előkeverékek teljes cinktartalmának mennyiségi meghatározása:
                        
                                    —
                                 
                                 
                                    EN 15510: Induktív csatolású plazma atomemissziós spektrometria (ICP-AES), vagy
                                 
                              
                                    —
                                 
                                 
                                    EN 15621: Induktív csatolású plazma atomemissziós spektrometria (ICP-AES) nyomás alatt végzett roncsolást követően.
                                 
                              A takarmány-adalékanyag metionintartalmának mennyiségi meghatározása:
                        
                                    —
                                 
                                 
                                    ioncserés kromatográfia oszlopról való eluálódás utáni származékképzéssel és fotometriás meghatározással (IEC-UV/FD) – EN ISO 17180 vagy VDLUFA 4.11.6 és EN ISO 13903
                                 
                              A takarmány-alapanyagok és a takarmánykeverék teljes cinktartalmának mennyiségi meghatározása:
                        
                                    —
                                 
                                 
                                    152/2009/EK rendelet – atomabszorpciós spektrometria (AAS); vagy
                                 
                              
                                    —
                                 
                                 
                                    EN 15510: Induktív csatolású plazma atomemissziós spektrometria (ICP-AES); vagy
                                 
                              
                                    —
                                 
                                 
                                    EN 15621: Induktív csatolású plazma atomemissziós spektrometria (ICP-AES) nyomás alatt végzett roncsolást követően.
                                 
                              
                     
                        Valamennyi állatfaj
                     
                     
                        —
                     
                     
                        —
                     
                     
                        Kutyák, macskák: 200 (összesen) Lazacalakúak és borjúknál alkalmazott tejpótló: 180 (összesen)
                        Malacok, kocák, nyulak, valamint a lazacalakúakat kivéve az összes halféle: 150 (összesen)
                        Egyéb fajok és kategóriák: 120 (összesen)
                     
                     
                        
                                    1.
                                 
                                 
                                    Az adalékanyag előkeverék formájában keverendő bele a takarmányba.
                                 
                              
                                    2.
                                 
                                 
                                    A metionin-szulfát cinkkelátjának forgalmazása és készítmények adalékanyagaként való felhasználása megengedett.
                                 
                              
                                    3.
                                 
                                 
                                    Az adalékanyag és az előkeverékek felhasználói számára a takarmányipari vállalkozóknak munkafolyamatokat és megfelelő szervezeti intézkedéseket kell meghatározniuk a belélegzés, illetve a bőrrel vagy a szemmel való érintkezés kockázatának kezelésére. Ha a kockázatok ezekkel az eljárásokkal és intézkedésekkel nem csökkenthetők elfogadható szintre, akkor az adalékanyagot és az előkeveréket megfelelő egyéni védőeszközökkel kell használni.
                                 
                              
                     
                        2029. július 22.
                     
                  
               (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/eurl/feed-additives/evaluation-reports